text: De Brabant tint la seignorie 
   Cil dux. Or doinst Diex bone vie 
   Ceaus et celes qui de lui sont 
   Venu, et qui mais en venront, 
   En gart le bon conte Guion 
   De Flandres, cui loer doit on, 
   Car en lui maint, par verité, 
   Fois et honnours et charité ; 
   Et certes, se à lui n'estoie, 
   De la bonté plus parleroie 
   De lui et de ses bons enfans 
   En cui loiautez est manans. 
   À tant m'en vueil ore passer : 
   Li biens se sara bien moustrer. 
   Lui et les siens Diex garder vueille 
   Et tous à s'amour les accueille ! 
  